Gesondheidspraktisyn: Kies om die meeste van jouself te maak - Corona Krisissentrum
Tuis / COVID-19 / Gesondheidspraktisyn: Kies om die meeste van jouself te maak
Gesondheidspraktisyn: Kies om die meeste van jouself te maak
Wallace Wattles het gesê: "Die heel beste ding wat jy vir die wêreld kan doen is om die meeste van jouself te maak."
Ons as mense is die heeltyd in 'n metamorfiese proses van verandering en ontwikkeling. Dit is jou keuse en dit is binne jou vermoë om die beste weergawe van jouself te word.
'n Goeie gesindheid help ons juis om die beste weergawe van onsself te word, om die dinge in die lewe raak te sien wat ons graag anders sou wou hê. Gesonder gemeenskappe, buurmanskap en menslikheid is alles die gevolge van ons keuses. Om beter keuses vir onsself te maak, moet ons transformeer van 'n gevestigde denkraamwerk tot 'n groei denkraamwerk.
As voorbeeld, vra jouself af: "Wie kies ek om te wees tydens die Covid-19-krisis?"
Amper soos die rouproses, gaan ons tydens selfondersoek en verandering deur die volgende fases:
Fase 1: Angs
Tydens hierdie fase probeer jy soveel inligting as moontlik bekom oor die impak van die virus as wat jy kan. Mense doen paniek aankope, is geïrriteerd en soek iemand om te blameer.
Fase 2: Leer
Tydens die leerfase begin ons beheer oorgee. Ons maak meer ingeligte besluite en begin dinge doen wat reg is vir ons. Ons begin ook hier besef dat elkeen rondom ons besig is om die beste van 'n slegte saak te probeer maak, en ons begin soek na geleenthede.
Fase 3: Groei
Die groeifase word gekenmerk aan ons behoefte om van diens te kan wees aan ander. Ons weet wat ons nou moet doen vir 'n beter môre. Die pandemie waarin jy jouself bevind is nou deel van jou leefwyse op die oomblik, maar jou hart fokus op dankbaarheid.
Om 'n sukses van die derde fase te maak, moet jy 'n doelbewuste besluit vir jouself neem, sodat jy die beste jý kan wees. Waar nodig, neem stappe om jouself teen uitbranding te beskerm. Diensbaarheid is vir die meeste van ons in die gesondheidprofessie 'n natuurlike eienskap, so wees daar vir iemand anders. Die bemoediging wat jy aan 'n ander bied genees jou siel ook. Neem 'n breek, gaan staan in die son. Weet waar jou krag vandaan kom.